Kumana

Kumana () – miestas Venesuelos šiaurėje, Karibų jūros pakrantėje, 402 km į rytus nuo Karakaso, prie Mansanareso upės žiočių. Sukrės valstijos sostinė. 267,7 tūkst. gyventojų. Jūrų uostas. Svarbus žvejybos ir žuvies pramonės centras. Turizmas. Kumanoje išlikę kolonijinės architektūros pastatų: ispanų fortas Castillo de San Antonio de la Eminencia, miesto katedra, Santa Maria de la Cabeza fortas.

Istorija 

Kumana – viena pirmųjų kolonizatorių įkurtų gyvenviečių Pietų Amerikoje. 1515 m. čia bandė įsikurt vienuoliai pranciškonai, tačiau vietiniai indėnai gyvenvietę keliskart sugriovė. 1521 m. Kumana buvo atstatyta Gonzalo de Ocampo, 1569 m. Diego Fernandez de Serpa. Vėliau miestas kentėjo nuo žemės drebėjimų.

Kumanoje gimė vienas iš pagrindinių Lotynų Amerikos išsivadavimo karų herojų Antonio José de Sucre.

Šaltiniai 

Venesuelos miestai